لعربي باطما (1948 - 7 فبراير 1997) كان مغني و كتاتبي و شاعر و ممتل مغربي، و من الرموز ديال لمجموعة د ناس لغيوان، اللي كانت من لمجموعات لكبيرة ف لمغريب ف السبعينات و التمانينات. تولد لعربي باطما ف دوار ولاد بوزيري ف الشاوية ف 1948، و رحلو عائلتو للدار لبيضا ملي كان باقي صغير. تما فين كبر و تلاقا صحابو بوجميع و عمر السيد اللي بدا شويا بشويا كيدير معاهم لمسرح و لغنا. غنّا لعربي باطما ݣاع لأغاني ديالو و هو مع لمجموعة اللي أسس (ناس لغيوان). ما كانش غي تيغني، و إنما كان تا تيكتب لكلمات و تيلحّن لأغاني. من غير لأغاني اللي غناها مع ناس لغيوان، كتب لعربي باطما كتاب د السيرة الداتية سمّاه "الرحيل"، و شارك ممتيل ف لفيلم ديال "لحال"، و كتب بزاف د لقصص و لمسرحيات. ناس الغيوان.. ملحمة جيل مبدع - الجزيرة (2012)